Γιάννης Ρουμπάτης

Ο Γιάννης Ρουμπάτης (1948) είναι Έλληνας δημοσιογράφος. Έχει διατελέσει κυβερνητικός εκπρόσωπος επί πρωθυπουργίας Ανδρέα Παπανδρέου, καθώς και ευρωβουλευτής του ΠΑΣΟΚ. Από τον Ιανουάριο του 2015 έως τον Ιούλιο του 2019 κατείχε τη θέση του διοικητή της Εθνικής Υπηρεσίας Πληροφοριών (ΕΥΠ), κατόπιν απόφασης του τότε πρωθυπουργού Αλέξη Τσίπρα.

Βιογραφικά στοιχεία
Γεννήθηκε στις 3 Ιουλίου 1948 στα Ιωάννινα.http://www.europarl.europa.eu/meps/en/2178/YIANNIS_ROUBATIS_home.html Σπούδασε στις ΗΠΑ, και είναι διδάκτορας Διεθνών Σχέσεων του Πανεπιστημίου Johns Hopkins.24 Ώρες, 25/4/1988

Υπήρξε ανταποκριτής της εφημερίδας «Το Βήμα» στην Ουάσινγκτον. Μετά την άνοδο του Ανδρέα Παπανδρέου στην εξουσία το 1981, ο Γιάννης Ρουμπάτης έγινε ειδικός σύμβουλος του πρωθυπουργού για θέματα Διεθνών ΜΜΕ. Διοικητικά, ο Ρουμπάτης ανήκε στο Διπλωματικό Γραφείο του πρωθυπουργού, το οποίο διηύθυνε ο Χρήστος Μαχαιρίτσας.Kevin Featherstone, Dimitris Papadimitriou, Prime Ministers in Greece: The Paradox of Power, σελ. 94 Ανάμεσα σε αυτούς που υπηρετούσαν μαζί του στο Διπλωματικό Γραφείο του Ανδρέα Παπανδρέου συγκαταλέγονταν ο μετέπειτα βουλευτής και υπουργός της Νέας Δημοκρατίας Δημήτρης Αβραμόπουλος και το κομματικό στέλεχος του ΠΑΣΟΚ και μετέπειτα πρέσβης, Περικλής Νεάρχου. Το καλοκαίρι του 1983 απομακρύνθηκε από το πρωθυπουργικό γραφείο: σύμφωνα με αφήγηση του Γιάννη Καψή, υπεύθυνος για την εκδίωξη του Ρουμπάτη ήταν ο Μένιος Κουτσόγιωργας.Γιάννης Π. Καψής, Κουβεντιάζοντας με τον Ανδρέα: ρητά και...απόρρητα, 2013, σελ. 194, Εκδόσεις Α.Α. Λιβάνη. Ωστόσο, το 1986 επέστρεψε στο πλευρό του Ανδρέα Παπανδρέου και ορίστηκε διευθυντής του Γραφείου Τύπου του πρωθυπουργού.

Τον Μάρτιο του 1987 τοποθετήθηκε στη θέση του κυβερνητικού εκπροσώπου, παραμένοντας μέχρι τον Ιούνιο του 1988, οπότε ο Ανδρέας Παπανδρέου αποφάσισε να επαναφέρει στη θέση αυτή τον Δημήτρη Μαρούδα. Ως κυβερνητικός εκπρόσωπος, συμμετείχε «στο καθημερινό κλειστό γεύμα» στο Μέγαρο Μαξίμου, μαζί με τους υπόλοιπους στενούς συνεργάτες του Ανδρέα Παπανδρέου.

Τον Οκτώβριο του 1993, με την επιστροφή του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ορίστηκε αντιπρόεδρος του Ελληνικού Οργανισμού Τουρισμού (ΕΟΤ), από τον τότε υπουργό Τουρισμού Διονύση Λιβανό,Η Καθημερινή 27/11/1993, Ενημέρωση Υπ. Τουρισμού από τον ΣΕΤΕ και στη συνέχεια διατέλεσε ευρωβουλευτής του ΠΑΣΟΚ από το 1994 έως το 1999. Εξελέγη από τους συναδέλφους του αντιπρόεδρος της Κοινοβουλευτικής Ομάδας του Ευρωπαϊκού Σοσιαλιστικού Κόμματος για το διάστημα 1995 - 1999.

Το 1987 εξέδωσε το βιβλίο «Δούρειος Ίππος: Η αμερικανική διείσδυση στην Ελλάδα, 1947-1967», βασισμένο στη διδακτορική διατριβή του για το Johns Hopkins, στο οποίο καταγγέλλει τόσο τις τότε αμερικανικές κυβερνήσεις όσο και την ελληνική μετεμφυλιακή Δεξιά για τη διαπλοκή της με αμερικανικές υπηρεσίες.http://www.iospress.gr/ios2001/ios20011202b.htm

Τον Ιανουάριο του 2015, με απόφαση του πρωθυπουργού Αλέξη Τσίπρα, τοποθετήθηκε διοικητής της Εθνικής Υπηρεσίας Πληροφοριών (ΕΥΠ), στην οποία παρέμεινε έως τον Ιούλιο του 2019.

 Εξωτερικοί σύνδεσμοι 
1988: Ο κυβερνητικός εκπρόσωπος Γιάννης Ρουμπάτης ενημερώνει τους πολιτικούς συντάκτες για συνάντηση Ανδρέα Παπανδρέου-Χαρίλαου Φλωράκη

Παραπομπές

 Εξωτερικοί σύνδεσμοι 
  Ευρωπαϊκό Κοινοβούλιο, Yiannis ROUBATIS

Κατηγορία:Έλληνες δημοσιογράφοι του 20ού αιώνα
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Διοικητές της Εθνικής Υπηρεσίας Πληροφοριών
Κατηγορία:Ευρωβουλευτές της Ελλάδας εκλεγμένοι την περίοδο 1994-1999